Seda

**Seda** – miestas Mažeikių rajono savivaldybėje, 24 km į pietvakarius nuo Mažeikių. Seniūnijos centras, 3 seniūnaitijos (Pietų, Rytų ir Šiaurės). Prie kelių , , . Pro miestą teka Varduva, nutiesti Sedos tiltas, Sedos aplinkkelio tiltas. Rytiniame miesto pakraštyje telkšo Sedulos ežeras. Stačiakampio plano miestas, urbanistikos paminklas – miesto aikštė, į kurią sueina 6 keliai, nuo seno buvusi svarbi prekyvietė. Stovi dvi medinės bažnyčios: Sedos Švč. Mergelės Marijos Ėmimo į dangų bažnyčia (nuo 1770 m.) su šventoriaus koplyčia (1825 m.) ir  Sedos Šv. Jono Nepomuko bažnyčia (nuo 1783 m.), lurdas (2006 m.). Romantizmo architektūros XIX a. antros pusės magazinas, XIX a. pradžios Sedos vandens malūnas. Yra Vytauto Mačernio gimnazija, biblioteka, paštas.

## Etimologija

Kazimieras Būga šio miesto vardą kildino iš vandenvardžio – netoliese esančio Sedos ežero (dar vadinamo *Sedula*; vandenvardinis vietovardis). LDK žemėlapiuose žymima *Schwenden* vardu. XX a. 1-ojoje pusėje minima kaip ***Sėda***.

## Istorija

Seda minima nuo XIII a. XV a. Seda pradėjo garsėti kaip judrus pasienio su Livonija prekybos centras. Prie dvaro XVI a. pradžioje pastatyta bažnyčia, 1500 m. jau buvo Sedos miestelis, o 1508 m. įkurta parapija. 1538 m. vėl minimas miestelis, 1655 m. jam suteiktos turgaus ir prekymečių privilegijos. Miesto raidą skatino strateginė padėtis – prie kelio iš Livonijos į Žemaitiją. XVII a. viduryje ir per Šiaurės karus smarkiai nukentėjo. XVIII a. 2-ojoje pusėje atsigavo, 1780 m. gauta nauja prekymečių privilegija (minima kaip miestas). Po 1831 m. sukilimo, kuriame aktyviai dalyvavo tuometiniai Sedos savininkai Sapiegos, miesto valdos iš jų atimtos ir perduotos valstybei. Gyventojai taip pat buvo aktyvūs 1863 m. sukilime, platino uždraustą spaudą. XIX a. pabaigoje Seda – Telšių apskrities miestelis, valsčiaus centras.

Rusijos revoliucijos metu 1905 m. gruodį buvo nušalinta rusiška Sedos valsčiaus valdyba. Tarpukario metais mieste veikė elektrinė, žemės ūkio kooperatyvas, dvi lentpjūvės, kelios žemės ūkio produkcijos perdirbimo įmonės. 1930 m. buvusiame Sedos dvare pastatytas Vytauto Didžiojo paminklas. 1937 m. įkurta biblioteka. 1941 m. Sedoje dar neprasidėjus karui ėmė kurtis partizanų būrys. 1941 m. rugpjūtį Sedos žydų kapinėse Vokietijos okupacinės valdžios sprendimu sušaudyti vietos žydai. II pasaulinio karo metu, 1944 m. spalio 6-7 d. įvyko Sedos kautynės.

Po karo Sedos apylinkėse veikė Alkos rinktinės Lietuvos partizanai. 1950 m. Seda gavo miesto teises, 1950–1959 m. buvo rajono centras. 2004 m. patvirtintas Sedos herbas.

|}

## Gyventojai

### Tautinė sudėtis

### Žymūs žmonės

Sedoje 1855 m. raštininku dirbo poetas Antanas Baranauskas (1835–1902). Čia kunigų seminarijon jį paskatino stoti pirmoji lietuvių poetė Karolina Praniauskaitė (1828–1859).

* Georgijus Ivanovas (1894–1958), rusų poetas, eseistas, vertėjas.
* Jakob Geri (1901–1974), Izraelio teisininkas ir ministrų kabineto narys.
* Antanas Krausas (1905–1970), pedagogas, gamtininkas, visuomenės veikėjas.
* Petras Janulis (1906–1994), architektas urbanistas.
* Adomas Šoblinskas (1932–1990), kalbininkas.
* Venantas Butkus (g. 1936 m.), žurnalistas, redaktorius, buriuotojas, jūreivystės istorikas.
* Aleksandras Šimanskis (1937–2022), teatro aktorius.
* Dalia Svilienė (g. 1970), keramikė, tautodailininkė.

## Sportas
* FK Zondra Seda (futbolas)

## Galerija

Sedacentras1.JPG|Sedos centrinė aikštė
Sedacentras.JPG|Sedos centrinė aikštė
Sedacentras3.JPG|Sedos centrinė aikštė
Sedos malunas, 2006-09-02.jpg|Sedos malūnas
SedaSruojatiltas.JPG|Sedos tiltas per Varduvą
Seda. Koplytstulpis, 2006-09-02.jpg|Koplytstulpis
SedaBaranauskas2.JPG|Paminklas Antanui Baranauskui
Magazinas Sedoje2016.jpg|Magazinas, XIX a. II pusė


## Šaltiniai

## Nuorodos
* 
* 
* Seda šiandien (bendruomenių portalas) 
* Iš Sedos istorijos 
* Sedos fotografijos